સામાન્ય રીતે કોઇપણ ગુનાની ઘટના બને તો તેનો ભેદ ઉકેલવામાં કેમેરા મદદરૂપ બને છે એટલું જ નહીં પણ ચેઇન કે મોબાઇલ સ્નેચિંગ કરનારા ગુનેગારો જે વિસ્તારમાં કેમેરા નથી તે વિસ્તારમાં ગુનો કરતા થઈ ગયા છે. એટલે કે ગુના બનતા પણ અટકી રહ્યા છે. તેવા સમયે વધુ કેમેરાની જરૂરિયાતને ધ્યાને લઈ આ દરખાસ્ત કરવામાં આવી છે. પ્રત્યેક પોલીસ મથકના વિસ્તારમાં કેટલા કેમેરાની આવશ્યકતા છે? એ મુદ્દે સરવે કર્યા બાદ દરેક પોલીસ મથકમાં કેટલા કેમેરાની જરૂર છે? તેની વિગતના આધારે 1,307 કેમેરાની જરૂરીયાત હોવાનો અંદાજ તૈયાર કરવામાં આવ્યો છે.